Cachapo

:*A parola *'lorca** reendreza ta iste articlo. Ta altros usos de «lorca» se veiga **Lorca (desambigación)**.''

Un **cachapo** u **lorigón** ye una cría de [[conillo]], u conillo choven, u de manera mas cheneral tamién as crías de bels altros [[lagomorpha|lagomorfos]] como as [[llebre]]s («lebrichons»).

O [[Nombre popular d'un ser vivo|nombre]] dimana d'o costumbre suyo ta guardar-se en «acachando-se» contra tierra cuan detectan bel periglo. En os conillos montesins, a color d'o pelache les permite de fer-se menos visibles contra la tierra cuan se i acachan, por lo que con ixe mecanismo gosan eludir a muitos [[depredador]]s potencials ([[au de presa|aus de presa]], [[felidae|felidos]], etc.) que se suelgan guidar con a [[vista]] ta cazar. As variedaz de conillos domesticos, en as que s'han seleccionau muitas coloracions diferents, conservan ixe [[instincto]] anque ya no les calga ta sobrevivir.

==Lorica / Lorca==

Á tamás d'ixa denominación, muito mas extendida, existe en [[Aragón]] as formas **lorica** y **lorca*' (todas dos dimanan d'o [[idioma latín|latín]] «*laurica*», presuntament un plural de «*laurex*») que constituyen sinonimos en desuso que antigament s'heba puesto emplegar en [[idioma aragonés|aragonés]] ta designar as crías d'os [[conillo]]s y circunstancialment tamién as de d'as [[llebre]]s. Ha gosau persistir muitos anyos una controversia sobre cuál yera l'uso correcto en aragonés d'o termin «lorca» y «lorica», pus pareix que en bels lugars se conoix con iste nombre lo [[cado]] en do libran as conillas y dan de tetar a os cachapos chicorrons, y no pas a la cría en se. En a [[anyos 1930|decada de 1930]] iste uso d'o termín (como animal, no pas cado) [[William Dennis Elcock|Elcock]] s'atrevió a vaticinar que heba d'estar muito mas cheneral en aragonés de lo que a par d'allora se pensaba, anque sin de poder-ne aportar pruebas, so que en basando-se en un caso documental concreto recopilau por [[Alwin Kuhn|Kuhn]] bels anyos antes en a localidat d'[[Echo]], en considerando que en consecuencia lo emplego de «lorica» y «lorca» ta referir-se a o cado yera un caso de [[metonimia]] en o que s'habría asimilau o nombre de l'animal con o puesto en do viviba. Estudios lexicograficos modernos han gosau demostrar a veracidat d'aquella ideya d'Elcock, replegando mas d'un municipio en o que encara se i diz, y demostrando que a la contra de como pensaba Elcock fa 70 anyos, o termín encara ye vivo en bels lugars d'Aragón. A forma «lorigón», muito mas común, ye de feito una forma deminutiva de «lorica».

Por de mas, por a suya [[etimolochía]], a parola «lorica/lorca» puede tractar-se d'un caso d'adquisición d'un significau contable ta un termín que en orichen s'heba emplegau ta designar grupos d'animals, sin d'especificar-ne lo numer. En iste sentido, en aragonés ye gramaticalment correcto enumerar as loricas («una lorica», «tres loricas») existindo-ie una forma plural ta la parola, y no el ye pas decir «as lorica» en contra de como sí que el sería en latín. Luent d'estar lo solo eixemplo d'iste [[fenomeno lingüistico|fenomeno]], existen cualques eixemplos mas de parolas que han ganau lo suyo significau contable actual a partir de plurals [[chenero neutro|neutro]]s (incontables) d'o latín, como p. ex. [[loza]].

==Se veiga tamién==
*[[Loriquera]]
**Lagomorpha''

## Notas


## Referencias